钦定古今图书集成/理学汇编/学行典/第152卷 > 梁鳣
## 钦定古今图书集成/理学汇编/学行典/第152卷 > 梁鳣

按《家语》七十二弟子解：梁鳣，齐人，字叔鱼，少孔子三
十九岁。年三十未有子，欲出其妻，商瞿谓曰：“‘子未也。
昔吾年三十八无子，吾母为吾更取室。夫子使吾之
齐，母欲请留吾’。孔子曰：‘无忧也。瞿过四十，当有五丈
夫子。今果然，吾恐子自晚生耳，未必妻之过’。”从之，二
年而有子。

按：《史记仲尼弟子列传》：“梁鳣”〈一作鲤〉少孔子二十九岁。
按《阙里志》：“梁鳣，唐赠鲁伯，宋封文登侯。”